PRITARTA

Molėtų rajono savivaldybės tarybos

2022 m. kovo d. sprendimu Nr. B1-

**MOLĖTŲ „VYTURĖLIO“ VAIKŲ LOPŠELIO – DARŽELIO 2021 METŲ VEIKLOS ATASKAITA**

|  |
| --- |
| Molėtų „Vyturėlio“ vaikų lopšelio-darželio 2021-2023 metų strateginio veiklos plano tikslai:   1. Gerinti ikimokyklinio ir priešmokyklinio amžiaus vaikų pasiekimus, atnaujinti ugdymo   organizavimo modelius, metodus, priemones ir turinį.   1. Tobulinti pagalbos mokiniui sistemą, orientuotą į specialiųjų poreikių turinčius ugdytinius. 2. Siekti efektyvaus, kokybiško ir veiksmingo veiklos procesų valdymo. 3. Užtikrinti ikimokyklinio ugdymo paslaugų poreikį, plėsti jų įvairovę (pagal poreikį) 4. Užtikrinti saugią, higienos poreikius atitinkančią aplinką.   Molėtų „Vyturėlio“ vaikų lopšelio-darželio 2021 m. veiklos plano tikslai:   1. Plėtoti patirtinį ugdymą, sąlygojamą STEAM koncepcijos. 2. Tobulinti mokytojų vaikų poreikių atpažinimo gebėjimus ir įgūdžius per konkrečių atvejų   analizę: atliekant stebėjimus, renkant įrodymus, taikant ugdymo metodus, tariantis su tėvais ir pagalbos specialistais.   1. Įdiegti ir taikyti LEAN metodus.   Lopšelio-darželio 2021-2023 m. strateginis planas didele dalimi orientuotas į ŠMSM inicijuoto, Nacionalinės švietimo agentūros vykdyto projekto „Inovacijos vaikų darželyje“ metu parengtas rekomendacijas ikimokyklinio ir priešmokyklinio ugdymo pedagogams. Tai metodinis rinkinys mokytojams, kurį sudaro metodinė knyga mokytojui ir prasmingų, tikslingų, šiuolaikiškų, į vaikų iniciatyvas orientuotų projektinių veiklų pavyzdžiai, padėsiantys vaikams augti ir bręsti kaip asmenybėms, išsiugdyti kompetencijas, numatytas priešmokyklinio ugdymo programoje, ir taip pasirengti mokytis mokykloje. Rekomendacijos įsigalios 2022 m. kartu su bendrosios priešmokyklinės programos atnaujinimu, priešmokyklinio amžiaus ankstinimu ir kitais naujais teisės aktais. Todėl 2021m. pradėtas įgyvendinti 1 strateginio tikslo – gerinti IU ir PU amžiaus vaikų pasiekimus, atnaujinti ugdymo organizavimo modelius, metodus, priemones ir turinį uždavinys - plėtoti patirtinį ugdymą, sąlygojamą STEAM koncepcijos. Tai tikras iššūkis mokytojams - išmokti organizuoti vaikams veiklas per žaidimą integruojant technologijas, gamtos mokslus, matematiką, inžineriją ir menus (STEAM). Tai ne tik 5 dalykų integracija į žaidimą, tai iš esmės naujas veiklos organizavimo būdas, naujas planavimas, aplinkos paruošimas ir daugybė priemonių, tame tarpe informacinės technologijos (vyresniame amžiuje). Įgyvendinant šio strateginio tikslo uždavinį pirmiausia buvo koncentruotasi į nuoseklų mokytojų kvalifikacijos tobulinimą taikant STEAM metodą, organizuojant ir planuojant veiklas. Visi mokytojai dalyvavo mūsų darželyje organizuotuose tiesioginiuose 16 val. mokymuose ir 8 val. zoom platformoje, 6 mokytojai papildomai dalyvavo pasirinktuose individualiai mokymuose. Antrame mokymų etape, žinodama, kad tokie pokyčiai taip lengvai neateina, inicijavau ir motyvavau darbuotojus tolimesniam kompetencijų tobulinimui. Buvo organizuota vidiniai praktiniai mokymai, STEAM veiklų pristatymus, sudarėme savitarpio pagalbos grupes, mokytis vieniems iš kitų. Šio metodo taikymas susijęs su daugybe priemonių, todėl įsigijome STEAM rinkinius tyrinėjimams, eksperimentams ir bandymams, išmaniąsias bitutes, vieną išmanųjį ekraną priešmokyklinei grupei, mokytojai rinko gamtinę  Metų pabaigoje, mokytojų vertinimo ir įsivertinimo duomenys parodė, kad 80% ikimokyklinio ir priešmokyklinio ugdymo mokytojų geba vaikų veiklas organizuoti STEAM metodu ir pavyko perprasti šio integralaus metodo filosofiją ir esmę, tačiau vieniems mokytojams tokias veiklas pavyksta organizuoti kelis kartus per savaitę, kitiems reikia ilgesnio pasiruošimo ir tokias veiklas planuoja tik 1 k. per savaitę. Tai priklauso nuo daugelio dalykų: paties mokytojo vertybių, jo požiūrio į šiuolaikinio vaiko ugdymą, gebėjimo reaguoti į pokyčius ir keistis, noro tobulėti ir nuolat mokytis. STEAM veiklos buvo stebėta 8 grupėse. Remiantis stebėtų veiklų duomenimis ir mokytojų metinio įsivertinimo duomenimis galima daryti išvadą, kad tokios veiklos yra labiau įtraukiančios ir sudominančios vaikus, kad vaikų motyvacija veikti padidėja daugiau, kaip 30%.  2022 m. tęsime šio tikslo įgyvendinimą, tobulinant STEAM veiklas per projektinę veiklą. Mokytojams bus daug aiškiau ir paprasčiau naudojant ŠMSM metodinę medžiagą ir pavyzdžius.  Antras lopšelio-darželio 2021-2023 m. strategijoje numatytas tikslas iškeltas atsižvelgus į Švietimo, mokslo ir sporto ministerijos pasirengimo iki 2024 m. įgyvendinti įtraukųjį ugdymą, veiksmų planą - 2. tobulinti pagalbos mokiniui sistemą, orientuotą į specialiųjų poreikių turinčius ugdytinius. 2021 metais inicijavau tvarkos parengimą, kuri palengvintų mokytojams kuo anksčiau atpažinti vaiko individualius poreikius ir visiems mokytojams būtų aiškus algoritmas, kaip turi veikti susidūrus su vaiko ugdymosi sunkumais. Tuo tikslu organizavome vaiko Gerovės komisijos posėdžius ir kartu su visais mokytojais, pagalbos specialistais ir Molėtų švietimo pagalbos specialistais išanalizavome konkrečius atvejus, parengėme vaikų, turinčių ugdymosi sunkumų algoritmą, kuris integruotas į Vaiko gerovės komisijos sudarymo ir organizavimo tvarką patvirtinta 2021 m. birželio 23 d. Nr. V-30. Vaiko Gerovės komisijos ataskaitos (2021 m.) duomenimis nuo 2021 m rugsėjo 1 d. iki gruodžio 31 d. ištirta ir nustatyta specialieji poreikiai net 11 vaikų daugiau, negu 2020 m. per tą patį laikotarpį.  2021m. iš viso specialioji logopedo ir specialiojo pedagogo pagalba teikta 79 ugdytiniams, tai 14 ugdytinių daugiau, negu 2020 metais. Pagalba teikta 5 vaikams, turintiems didelių specialiųjų poreikių (vaikystės autizmas) ir 20 vaikų, turinčių vidutinius specialiuosius poreikius. Iki šiol mums pavyksta gana sėkmingai integruoti visus pageidaujančių tėvų vaikus, turinčių didelių specialiųjų ugdymosi poreikių ir sudaryti jiems sąlygas ugdytis bendros paskirties grupėse, bei teikti reikalingą pagalbą. Tai rodo kasmetinės tėvų apklausos duomenys, tėvų atsiliepimai, bei komentarai.  Tačiau 2021m. iškilo nenumatyta problema – specialiųjų pedagogų, logopedų ir psichologų trūkumas. Iš projekto lėšų galėjome įdarbinti papildomai 1,25 etato pagalbos specialistų, tačiau įdarbinome tik 0,5 etato. Ir nors dėjome daug pastangų bendraudami su universitetais, vykdydami specialistų paieškas kitose savivaldybėse, bei nuolat skelbėme informaciją darželio internetinėje svetainėje, tačiau reikalingų pagalbos vaikui specialistų, rasti nepavyko. Ypač kritinė situacija 2021 m. susidarė Giedraičių ikimokyklinio ugdymo skyriuje. Net 8 vaikams reikėjo ir tebereikia logopedo pagalbos, tačiau su šiais vaikais dirba tik specialusis pedagogas ir tik 1 d. per savaitę. Dėl specialistų trūkumo šiame skyriuje tėveliai vieną ugdytinį, turintį didelių specialiųjų poreikių atveža ugdytis į mūsų darželį.  Džiugu yra tai, kad visiems vaikams, turintiems didelių specialiųjų ugdymosi poreikių yra skiriami mokytojų padėjėjai, kurie labai prisideda prie jų pasiekimų gerinimo sėkmės ir visos grupės mikroklimato, vaikų savijautos. Specialiosioms ugdymo priemonėms skyrėme 6 tūkst. eurų, tai yra net 3 tūkst. eurų daugiau, negu kasmet.  3. Siekiant efektyvaus, kokybiško ir veiksmingo lopšelio-darželio veiklos procesų valdymo 2021 m. įdiegta trys LEAN metodai: Asaichi, S5 ir Kaizen. Vadovaujantis S5 metodu pertvarkytos ugdymo priemonės grupėse, įsigyta dėžių priemonių klasifikacijai. Ne tik mokytojams, bet ir vaikams toks priemonių sutvarkymas ir klasifikavimas davė puikių rezultatų: grupėse atsirado daugiau vietos, vaikai spalvų ir užrašų pagalba greičiau susiranda jiems reikalingas priemones, vaikai jaučiasi savarankiškesni, sutrumpėjo pasiruošimo ugdančioms veikloms laikas.  Savaitiniai Asaichi susirinkimai organizuojami administracijai, užtikrina greitesnį informacijos perdavimą, greičiau sprendžiamos problemos. Labai efektyvi problemų lenta, kai kas kartą raudona spalva primena apie sprendžiamą problemą. Ypatingai šis metodas pasitarnavo bendraujant su skyriais aptarinėjant organizacines - ūkines problemas.  Kaizen metodą įgyvendinome iš dalies. Mūsų įstaigoje visada buvo ir yra svarbios idėjos, jas teikiame visi, atrenkame geriausias priimdami sprendimus, tačiau metodiškai naudotis šiuo įrankiu, dar trūksta kompetencijų. Galima daryti išvadą, kad KAIZEN metodas įgyvendintas 40%. |

Direktorė Onutė Kavalnienė